**PANEVĖŽIO RAJONO SMILGIŲ KULTŪROS CENTRO 2020 METŲ VEIKLOS PROGRAMA**

 Panevėžio rajono Smilgių kultūros centras yra biudžetinė kultūros įstaiga. Kultūros centro steigėjas – Panevėžio rajono savivaldybės taryba. Kultūros centras yra juridinis asmuo, turintis savo antspaudą, pavadinimą, nuostatus. Patvirtinti Kultūros centro nuostatai, kuriais savo veikloje centras ir vadovaujasi. Kultūros centras tenkina įvairių visuomenės socialinių bei amžiaus grupių poreikį menui, dalyvavimą kūrybinėje veikloje, profesionalaus meno pažinimui. Kultūros centras yra Lietuvos kultūros centrų asociacijos narys, glaudžiai bendradarbiauja su šiai organizacijai priklausančiais centrais, dalyvauja asociacijos organizuojamuose renginiuose. Bendradarbiauja su Smilgių seniūnijoje veikiančiomis institucijomis: Smilgių seniūnija, Smilgių gimnazija, Smilgių šv. Jurgio bažnyčia, Smilgių seniūnijos bendruomenėmis ( Sujetų bendruomenės centru “Liepa”, Perekšlių gyventojų bendruomenės centru, gyventojų bendruomenės centru “Šuoja”, Smilgių bendruomenės centru “Bitė”) Smilgių biblioteka, Smilgių ikimokyklinio ugdymo įstaiga ir dalyvauja bendruose projektuose. Daugelis Kultūros centro teikiamų kultūros paslaugų nemokamos. Lankytojų perkamoji galia šiandien yra vienas veiksnių, lemiančių jo galimybes naudotis kultūros paslaugomis. Smilgių kultūros centras sudaro sąlygas mažas pajamas gaunantiems gyventojams (pensininkams, studentams, socialiai remtiniems asmenims) lankyti nemokamus renginius, išreikšti save meninėje veikloje.

 Ilgalaikis tikslas - puoselėti Smilgių krašto tradicinę kultūrą, prisitaikant prie šiuolaikinių gyventojų kultūrinių poreikių. Gausinti turimą kultūrinį turtą, jį saugoti, tęsti, kas pradėta. Siekti, kad kultūros centras turėtų darbui ir šventėms rengti tinkamas patalpas, kurios sudarytų bendrą patalpų kompleksą su Smilgių etnografine sodyba. Kelti kolektyvų meninį lygį, dalyvauti Dainų šventėse, respublikiniuose konkursuose, festivaliuose, tai užtikrintų meno mėgėjų kolektyvams siekti aukštesnių kategorijų. Siekti, kad 2020 m. Moksleivių dainų šventėje dalyvautų 3 kultūros centro meno mėgėjų kolektyvai.

 Kultūros centro veiklą reglamentuoja Lietuvos Respublikos Vietos savivaldos įstatymas, Lietuvos Respublikos Biudžetini įstaigų, Lietuvos Respublikos biudžeto sandaros įstatymas, Lietuvos Respublikos Etninės kultūros valstybinės globos pagrindų įstatymas, Lietuvos Respublikos Autorių teisių ir gretutinių teisių įstatymas, Lietuvos Respublikos Kultūros centrų įstatymas, Panevėžio rajono savivaldybės tarybos patvirtinti dokumentai, Panevėžio rajono aktyvios bendruomenės skatinimo programa, kiti teisės aktai, Lietuvos Respublikos Vyriausybės nutarimai, reglamentuojantys kultūros įstaigų ūkinę – finansinę veiklą, Kultūros centro nuostatai.

**Smilgių kultūros centro misija:**

Puoselėti Smilgių krašto tradicinę kultūrą, prisitaikant prie šiandieninių gyventojų kultūrinių poreikių. Gausinti turimą kultūrinį turtą, jį saugoti, tęsti, kas pradėta.

**Smilgių kultūros centro vizija:**

Tenkinti Smilgių seniūnijos bendruomenės visų amžiaus grupių kultūros poreikius, išlaikyti ir tęsti krašto tradicijas, puoselėti etnokultūrą, organizuoti mėgėjiško ir profesionalaus meno renginius bei teikti kitas kultūros paslaugas.

**Smilgių kultūros centro tikslai :**

1. Sukurti patogią darbui ir renginiams rengti patalpų kompleksą kartu su Smilgių etnografine sodyba.

2. Didinti kultūros centro konkurencingumą.

3.Aktyvinti kultūros centro veiklą.

4.Užtikrinti kultūrinių renginių prieinamumą.

5.Užtikrinti kultūros centro teikiamų paslaugų kokybę.

**Smilgių kultūros centro uždaviniai:**

* sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros prieinamumą;
* organizuoti mėgėjų meno kolektyvų, studijų, būrelių veiklą;
* teikti neformalaus švietimo paslaugas;
* organizuoti pramoginius, edukacinius ir kitus renginius;
* organizuoti valstybinių švenčių, atmintinų datų, kalendorinių švenčių paminėjimą;
* rūpintis vaikų ir jaunimo užimtumu, meniniu ugdymu;
* kurti ir įprasminti šiuolaikines ir modernias meno veiklos formas;
* formuoti teigiamą Kultūros centro įvaizdį;
* kelti darbuotojų kvalifikaciją;
* rūpintis papildomais veiklos finansavimo šaltiniais.

**2020 METŲ VEIKLOS UŽDAVINIAI IR JŲ ĮGYVENDINIMO PRIEMONĖS**

|  |  |  |  |
| --- | --- | --- | --- |
| **NR.** | **UŽDAVINIAI** | **ĮVYKDYMO TERMINAS** | **ĮGYVENDINIMO BŪDAI IR PRIEMONĖS** |
| 1. | Sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros prieinamumą | Visus metus | Skatinti kalendorinių švenčių paminėjimą.Organizuoti kalendorines šventes atsižvelgiant į senąsias tradicijas.Rengti specializuotas edukacines programas įvairaus amžiaus gyventojams.Organizuoti etninės kultūros festivalius bei šventes.Fiksuoti, kaupti Smilgių krašto etnografinę medžiagą, aktyvinti olklore tradicijų prieinamumą ir gyvybingumą. Ugdyti vietos savitumo jausmą ir kalendorines tradicijas puoselėjančią veiklą bei plėtoti etninės kultūros pereinamumą ir sklaidą. |
| 2. | Organizuoti mėgėjų meno kolektyvų veiklą, rūpintis šių kolektyvų meniniu lygiu. | Visus metus | Sudaryti sąlygas repeticijoms mėgėjų meno kolektyvams, ieškoti sąlygų naujų mėgėjų meno kolektyvų kūrimuisi įtraukiant kuo daugiau įvairių socialinių sluoksnių žmonių į kultūrinį gyvenimą. Plėtoti jau esančių meno mėgėjų kolektyvų veiklą ir taip puoselėti vietos bendruomenių kultūrinį aktyvumą.Padėti ieškoti meno mėgėjų kolektyvams rėmėjų, pagalbininkų tiek moraline, tiek materialine prasme ir tuo prisidėti keliant kolektyvų meninį lygį, aktyvinant veiklą. Skatinti kolektyvus kaupti nuotraukas, pasirodymų programas, rašyti metraštį apie įvykusius renginius.Padėti kolektyvams skleisti informaciją apie save internetiniuose puslapiuose, lankstinukuose ir kituose reklaminiuose leidiniuose. Sudaryti sąlygas meno mėgėjų kolektyvams dalyvauti tarptautiniuose, respublikiniuose, regioniniuose, rajoniniuose festivaliuose, konkursuose, šventėse ir t. t. |
| 3. | Organizuoti valstybinių švenčių paminėjimus, organizuoti atmintinų datų, kalendorinių švenčių paminėjimus | Visus metus | Rengti valstybinių ir atmintinų dienų paminėjimus, vykdyti tarpkultūrinius mainus, ieškoti novatoriškumo, naujų renginių pravedimo formų.Bendradarbiaujant su nevyriausybinėmis organizacijomis, jaunimu organizuoti ir kitas pažymėtinas kalendorines šventes, atmintinas datas, kurios taptų tradicinėmis ir būtų patrauklios lankytojams. |
| 4. | Plėtoti edukacinę veiklą  | Visus metus |  Organizuoti edukacinius projektus vaikams, jaunimui, pagyvenusiems žmonėms ir žmonėms su negalia, supažindinant juos su etnine kultūra, įvairiomis meno formomis, istorija. Vykdyti švietėjišką veiklą Smilgių seniūnijos bendruomenei, rengiant įvairias edukacines programas. |
| 5. | Rūpintis vaikų ir jaunimo užimtumu, meniniu ugdymu | Visus metus | Organizuoti daugiau įvairaus pobūdžio renginių vaikams ir jaunimui įtraukiant juos į kultūrinę veiklą. Ugdyti saviraišką, tobulinti jų meninius sugebėjimus. Siekti neformalaus ugdymo grupių įvairovės. |
| 6. | Kurti ir įprasminti šiuolaikines ir modernias meno veiklos formas | Visus metus | Organizuoti ir skatinti netradicinės formos renginius. |
| 7. | Formuoti teigiamą kultūros centro įvaizdį | Visus metus |  Smilgių kultūros centro internetinėje svetainėjekaupti metodinę medžiagą, kultūrinių renginių įrašus vaizdajuostėse, sudaryti galimybes juos pamatyti darbuotojams bei lankytojams;dalyvauti kultūros programose ir bendruose projektuose;ruošti straipsnius apie Smilgių kultūros centro bei jo padalinių veiklą;nuolat teikti informaciją spaudai, televizijai apie Smilgių kultūros centro veiklą. |
| 8. | Kelti kultūros darbuotojų kvalifikaciją. | Visus metus |  Dalyvauti seminaruose, organizuojamuose rajone, apskrityje ar Respublikoje. Dalyvauti kultūros darbuotojų atestacijoje. |
| 9. | Vykdyti kultūros paso programą | Visus metus |  |
| 10. | Rūpintis papildomais finansavimo šaltiniais | Visus metus | Rengti kultūrinius projektus į įvairius Lietuvos fondus;rengti projektus ES paramai gauti;ieškoti rėmėjų ir kartą per metus organizuoti rėmėjams padėkos vakarą. |
|  |  |  |  |

**SMILGIŲ KULTŪROS CENTRO MĖGĖJŲ MENO KOLEKTYVŲ SĄRAŠAS**

1. Vaikų ir jaunimo pučiamųjų orkestras „Saulutė“ (vadovė Ligita Bilevičienė). Dalyvių skaičius – 26.
2. Pučiamųjų instrumentų ansamblis “Brass” (vadovė Ligita Bilevičienė). Dalyvių skaičius – 8.
3. Vaikų ir jaunimo liaudiškos muzikos kapela „Smilgenė“( vadovas Audrius Dervinis). Dalyvių skaičius – 13.
4. Vaikų muzikos studija (vadovas Audrius Dervinis). Dalyvių skaičius- 8.
5. Suaugusiųjų teatro kolektyvas “Saulėgrįža” ( vadovė Audronė Palionienė) – 12.
6. Vyresniųjų liaudiškų šokių grupė „Smilgė“ (vadovė Nijolė Vidžiūtė). Dalyvių skaičius – 14.
7. Folkloro ansamblis „Ulyčia“ (vadovas Gvidas Vilys). Dalyvių skaičius – 9.
8. Liaudiškos muzikos kapela „Aušrinė“ (vadovas Alvydas Čepauskas). Dalyvių skaičius – 6.
9. Pradedančiųjų šokių grupė (vadovė Nijolė Vidžiūtė). Dalyvių skaičius – 17.
10. Jaunučių šokių grupė (vadovė Nijolė Vidžiūtė). Dalyvių skaičius – 9.
11. Linijinių šokių kolektyvas ( vadovė Nijolė Vidžiūtė). Dalyvių skaičius - 9.

**Būreliai**

1. Meninės saviraiškos būrelis ( vadovė Daiva Juškienė). Dalyvių skaičius – 19.

**Kultūros centre vykdoma 4 neformalaus vaikų ugdymo veikla:**

1. **Šokių ritmai vaikams (vadovė Nijolė Vidžiūtė)**
2. **Įvairiapusė meninės saviraiškos būrelis (vadovė Daiva Juškienė)**
3. **Varinių pučiamųjų ir ritminių mušamųjų studija (vadovė Ligita Bilevičienė)**
4. **Vaikų muzikos studija (vadovas Audrius Dervinis)**

**PAGRINDINIAI RENGINIAI NUMATOMI VYKDYTI SMILGIŲ KULTŪROS CENTRE**

**2020 METAIS PLANUOJAMI PAGRINDINIAI RENGINIAI (KALENDORINĖS ŠVENTĖS, VALSTYBINĖS ŠVENTĖS, ATMINTINOS DATOS)**

| Renginio pavadinimas ir trumpa jo anotacija | Numatoma renginio data |
| --- | --- |
| ***Smilgių kultūros centras*** |  |
| **Sausio 13 – osios dienos minėjimas**. Laisvės gynėjų pagerbimas. Šventos mišios bažnyčioje, minėjimas prie paminklo Laisvės aukoms atminti. | sausis |
| **Vasario 16 – osios dienos minėjimas.** Šventos mišios Smilgių bažnyčioje, Tiltagalių kultūros centro Geležių padalinio koncertinė programa. | vasaris  |
| **Užgavėnių vaikštynės po Sujetų, Perekšlių gyvenvietes, Smilgių miestelį** | vasaris |
| **Kovo 11 – osios minėjimas.** Lietuvos Nepriklausomybės atkūrimo 30-mečio minėjimo renginiai kultūros centre ir padaliniuose. | kovas |
| **Velykų renginiai. Vaikų Velykėlės Smilgių etnografinėje sodyboje.** Vaikų ir jaunimo pučiamųjų orkestro „Saulutė“ nauja koncertinė programa Smilgių šv. Jurgio bažnyčioje. Atvelykio popietė Sujetų padalinyje. | balandis |
| **Tarptautinis liaudiškų šokių festivalis „Šokis, kaip vaivorykštė – kiekvienas jį supranta savaip“.** Dalyvauja Šalies ir užsienio vyresniųjų liaudiškų šokių grupės. | gegužė |
| **Folkloro ansamblių ir atlikėjų šventė „Sekminės“.** Dalyvauja šalies vaikų ir jaunimo folkloro kolektyvai ir Panevėžio rajono folkloro kolektyvai. Šv. Mišios šv. Jurgio bažnyčioje Tautodailininkų mugė, amatų kiemeliai, kulinarinio paveldo pristatymas, piemenų žaidimai. | gegužė |
| **Joninių šventė „Po ąžuolu“.**  Ši šventė sukviečia visus, besidominčius kalendorinių švenčių tradicijomis. Šventę veda folkloro kolektyvas „Ulyčia“, kupoliaujama, buriama iš žolynų, dainuojamos apeiginės dainos, einami rateliai su apeigomis, palydima ir pasitinkama saulė. | birželis |
|  **Etnokultūrinė stovykla vaikams ir jaunimui** **„Etnosmilga 2020“.** Tęstinė stovykla, vykstanti Smilgių etnografinėje sodyboje jau penktus metus, kurioje vaikai ir jaunimas ne tik groja, bet ir gamina šiaurės Aukštaitijos muzikos instrumentus, susipažįsta su krašto kulinariniu ir architektūriniu paveldu, amatais | birželis |
| Vaikų vasaros stovykla “Draugiška vasara” Sujetų padalinyje. | liepa |
| **“Kraštiečių šventė. Oninės”.** Sujetų krašto šventė jungianti įvairių kartų bendruomenės narius. Tradicinis, kasmetinis renginys, mugė, kraštiečių susitikimai, paroda, meno mėgėjų kolektyvų koncertas, vakaruškos. | liepa |
| **Aukštaitijos regiono klojimo teatro festivalis „Po Bitės sparnu“.** Festivalis vyksta 3 savaitgaliu ir skiriamas įvairaus amžiaus žmonių grupėms. | Rugpjūtis-rugsėjis |
| **Rugsėjo 1-osios renginiai.** Šventė skirta Mokslo ir žinių dienai. Koncertas moksleiviams. Popietė „Sudie vasarėle“. | rugsėjo 1 d. |
| **Etniniai edukaciniai renginiai:**  „Užgavėnių kaukių gamyba“, „Rieda Velykų margutis“, „Advento vainikų pynimas“, „Tautinių juostų pynimas“ ir kt. | Visus metus |
| **Projekto „Surask alternatyvą“ veiklos** | Rugsėjis, spalis, lapkritis |
| **Edukacinės programos: „Ugnis ir geležis“, „Medžio kalba“, „Aukštaitiška sodyba“, „Apavo gamyba“.** Ištisus metus Smilgių etnografinėje sodyboje. | nuolat |
| **Renginys „Gerumo šviesa“.** Padėka meno mėgėjams, rėmėjams ir bendruomenės nariams. | lapkritis |
| **Tradicinis Advento profesionalios muzikos koncertas** | gruodis |
| **Įvairių žanrų parodos Smilgių etnografinėje sodyboje, Smilgių kultūros centre, Sujetų ir Perekšlių padalinyje.** | nuo sausio iki gruodžio |
| **Meno mėgėjų kolektyvų kultūrinių mainų programos.** | nuolat |
| **Kalėdinių renginių ciklas,** trunkantis visą mėnesį. Tai ir kalėdinės eglutės įžiebimo šventė, mažųjų susitikimas su Kalėdų seneliu, Advento koncertas, meno mėgėjų vakaronė. | gruodis |